1. ΑΝΑΓΚ. ΝΟΜΟΣ υπ’ αριθ. 816 της 29/29 Σεπτ. 1948 (ΦΕΚ Α΄ 257) Περί επεκτάσεως της υπό του Νόμ. 6002 παρεχομένης ιατροφαρμακευτικής και νοσοκομειακής προστασίας και εις τας οικογενείας των εργαζομένων ναυτικών. Άρθρ.1.-Από της ισχύος του παρόντος Νόμου παρέχεται και εις τας οικογενείας των εργαζομένων ναυτικών ή ενίων κατηγοριών τούτων η ιατροφαρμακευτική και νοσοκομειακή περίθαλψις η παρεχομένη κατά τας κειμένας διατάξεις εις τους ανέργους ναυτικούς, επί καταβολή ποσοστού της σχετικής δαπάνης. Άρθρ.2.-1.Δια Δ/των εκδιδομένων προτάσει του επί της Εμπορικής Ναυτιλίας Υπουργού μετά πρότασιν της Διοικητικής Επιτροπής Οίκου Ναύτου και γνώμην του Γνωμοδοτικού Συμβουλίου Εμπορικού Ναυτικού καθορίζονται. α)Αι κατηγορίαι των εις προστασίαν δικαιουμένων εκάστοτε εργαζομένων ναυτικών, η έκτασις της εις εκάστην κατηγορίαν παρεχομένης προστασίας, ο χρόνος ενάρξεως και λήξεως ταύτης και τα τοπικά όρια εκτάσεως αυτής. β)Τα επί της συνολικής αξίας της παρεχομένης περιθάλψεως καταβαλλόμενα ποσοστά παρ’ εκάστης των εις προστασίαν δικαιουμένων κατηγοριών ως και οι λοιποί όροι και αι προϋποθέσεις υφ’ ας η προστασία αύτη παρέχεται. γ)Τα προσόντα εν γένει των εις προστασίαν δικαιουμένων και ο τρόπος βεβαιώσεων αυτών. δ)Τα της οργανώσεως παντός άλλου μέσου αποσκοπούντος εις την εν γένει προστασίαν από υγιεινής απόψεως των οικογενειών των εργαζομένων ναυτικών ως και πάσα άλλη λεπτομέρεια αφορώσα την εφαρμογήν του παρόντος Νόμου. 2.Ομοίως δια Δ/τος εκδιδομένου προτάσει των Υπουργών Εμπορικής Ναυτιλίας (και Οικονομικών) μετά προηγουμένην γνωμοδότησιν της Διοικητικής Επιτροπής Οίκου Ναύτου και του Γνωμοδοτικού Συμβουλίου Εμπορικού Ναυτικού καθορίζονται. Αι λέξεις (και Οικονομικών) διεγράφησαν δια του άρθρ. 2ου του κυρωτικού Νόμ 978/1949. α)Τα του προσληπτέου δια την ενίσχυσιν της υπηρεσίας του Οίκου Ναύτου, διοικητικού, επιστημονικού και βοηθητικού προσωπικού και τα του διορισμού, απολύσεως και μισθοδοσίας του προς εφαρμογήν του παρόντος Νόμου. Άρθρ.3.-Αι δαπάναι δια την εφαρμογήν του παρόντος Νόμου βαρύνουσι το Κεφάλαιον Ανεργίας και Ασθενείας Ε.Θ. Άρθρ.4.-Κατά τον παρόντα Νόμον θεωρείται: α)«Οικογένεια ναυτικού» η αποτελουμένη εκ των μελών της ιδίας αυτού οικογενείας εξαιρέσει των υπερβάντων το 18ον έτος της ηλικίας αυτών αρρένων τέκνων και ικανών προς εργασίαν και των εγγάμων θηλέων ως και εκ των μελών της πατρικής οικογενείας των συντηρουμένων εξ ολοκλήρου υπ’ αυτού. β)«Εργαζόμενος ναυτικός» ο απογεγραμμένος κατά τας διατάξεις του Νόμ. 721/1948 ως μαθητευόμενος ναυτικός ή ναυτικός και ναυτολογημένος επί εμπορικού πλοίου ή πλοιαρίου. Άρθρ.5.-Η ισχύς του παρόντος άρχεται από της δημοσιεύσεως αυτού εις την Εφημερίδα της Κυβερνήσεως, υποβληθήσεται δε προς κύρωσιν άμα τη επαναλήψει των εργασιών της Βουλής. 